
Atklāta konkursa 

„ Arhīva dokumentu saglabāšana”

(RAKUS 2017/64K)

ATKLĀTA KONKURSA ZIŅOJUMS

Rīgā, 
2017. gada 25. oktobrī.
Pasūtītāja nosaukums: SIA „Rīgas Austrumu klīniskā universitātes slimnīca”, Hipokrāta ielā 2, Rīgā, LV – 1038

Iepirkuma identifikācijas numurs: RAKUS 2017/64K

Iepirkuma priekšmets: arhīva dokumentu saglabāšana atbilstoši tehniskajai specifikācijai (Nolikuma pielikums Nr.1).
CPV kods: 92512000-3
Datums, kad paziņojums ievietots internetā: 13.09.2017.
Iepirkuma komisijas sastāvs:

Komisijas priekšsēdētājs:

    K.Smilga, Finanšu direktors;
Komisijas priekšsēdētāja vietn.  R. Ošenieks, tehniskais direktors;

Komisijas locekļi :                      K. Plūme, valdes loceklis;




    I. Krūmiņa, Iepirkumu un līgumu daļas vadītāja;





    D. Galeniece, Lietvedības daļas vadītāja;
  
Eksperte:                               V. Krotova, Lietvedības daļas vadītājas vietniece arhīva jautājumos;

Sekretāre:                            V. Kreisberga, Iepirkumu un līgumu daļas iepirkumu vec. speciāliste;

Iepirkuma komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” valdes 2017. gada 13. jūlija lēmumu Nr. V1/01-01/17/487.

Pretendentiem noteiktās kvalifikācijas prasības

1. Pretendents ir reģistrēts normatīvajos aktos noteiktajā kārtībā.

2. Pretendents tiek izslēgts no turpmākas dalības Konkursā, ja:

2.1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu samaksas;

2.2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

2.3. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;

2.4. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIeL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem;

2.5. pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar PIeL 18. panta ceturto daļu un šīs priekšrocības nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

2.6. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi;

2.7. pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

2.8. pretendents ir sniedzis nepatiesu informāciju, lai apliecinātu atbilstību šā panta noteikumiem vai saskaņā ar šo likumu noteiktajām kandidātu un pretendentu kvalifikācijas prasībām, vai nav sniedzis prasīto informāciju;

3. Iepirkuma komisija piemēro PIeL 42. panta pirmās daļas 1., 2., 3., 4., 5., 6. vai 7. punkta noteikumus attiecībā uz piegādātāju apvienības (personu grupas) dalībniekiem, personālsabiedrības biedriem, personām, uz kuru iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām.

4. Iepirkuma komisija piemēro PIeL 42. panta pirmās daļas 2., 3., 4., 5., 6. vai 7. punkta noteikumus attiecībā uz katru pretendenta norādīto apakšuzņēmēju, kura būvdarbu, pakalpojumu vai piegādes vērtība ir vismaz 10 procenti no kopējās līguma vērtības;

5. Vērtējot pretendentu atbilstību, iepirkuma komisija piemēro PIeL 42. panta trešās un ceturtās daļas termiņu ierobežojumus.

6. Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija piemēro PIeL 43. panta noteikumus.

7. Pasūtītājs ir tiesīgs izslēgt pretendentu no turpmākās dalības iepirkuma procedūrā šādos gadījumos:

7.1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;

7.2. pretendents ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams;

7.3. uz personālsabiedrības biedru, ja kandidāts vai pretendents ir personālsabiedrība, ir attiecināmi Nolikuma 3.7.2. punkta nosacījumi;

7.4. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, pakalpojuma vai piegādes līguma vērtības, ir attiecināmi Nolikuma 3.7.1. vai 3.7.2. punkta nosacījumi;

7.5. uz pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 3.7.1. vai 3.7.2. punkta nosacījumi.

8. Pretendents spēj nodrošināt Pasūtītāja Arhīva dokumentu pieņemšanu uzglabāšanai saskaņā ar Nolikuma Tehniskajā specifikācijā (Nolikuma pielikums Nr.1) norādīto un ievērojot Arhīvu likuma, Ārstniecības likuma, Ministru kabineta noteikumu Nr.265 „Medicīnisko dokumentu lietvedības kārtība”, kā arī Starptautisko dokumentu saglabāšanas standartu prasību ievērošanu par konkursā piedāvāto cenu visā līguma darbības laikā.
9.  Nolikuma 3.2. līdz 3.7. punktu noteikumi attiecas arī uz katru pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa Nolikumā noteiktajām prasībām.
10. Pretendenta arhīvam jābūt akreditētam Latvijas Republikas normatīvo aktu noteiktajā kārtībā.

11. Pretendentam pakalpojuma sniegšanai ir atbilstoša dokumentu glabātava, kas atbilst Latvijas Republikas normatīvo aktu un Latvijas Nacionālā arhīva prasībām.
12. Pretendentam pēdējo 3 (trīs) gadu periodā ir pieredze līdzvērtīga satura un apjoma (t.i. vismaz ar trīs pasūtītājiem un vismaz 8000 plauktu metri, vismaz 24 mēnešu periodā katram pasūtītājam) arhīva dokumentu saglabāšanā.
Piedāvājuma vērtēšana un piedāvājuma izvēles kritēriji 
1.Vērtēšana notiek sekojoši:

· piedāvājumu noformējuma pārbaude;

· visu pretendentu atbilstības PIeL 42. panta pirmās daļas 2. punkta noteikumiem pārbaude konstatējot nodokļu nomaksas stāvokli uz piedāvājumu iesniegšanas termiņa pēdējo dienu;

· pretendentu atbilstības kvalifikācijas prasībām pārbaude;

· piedāvājumu atbilstības pārbaude;

· piedāvājumu iepirkuma līguma slēgšanas tiesību piešķiršanai izvēle saskaņā ar noteiktajiem piedāvājuma izvērtēšanas kritērijiem;

· pretendenta, kuram būtu piešķiramas iepirkuma līguma slēgšanas tiesības, atbilstības PIeL 42. panta, kā arī PIeL 43. panta (ja attiecināms) noteikumiem pārbaude.
2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

· pretendents neatbilst šajā Nolikumā norādītajiem kritērijiem vai normatīvo aktu prasībām;

· pretendents izslēdzams atbilstoši PIeL noteikumiem;

· pretendents norādījis nepatiesas ziņas;

· pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

· piedāvājums neatbilst normatīvajos aktos un Nolikumā norādītajām prasībām;

· pretendents nav iesniedzis piedāvājumu par visu iepirkuma priekšmetu;
· pretendenta piedāvājums ir nepamatoti lēts.
3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
4. Ja piedāvājums šķietami ir nepamatoti lēts, komisija, rīkojas PIeL 53. pantā noteiktajā kārtībā.
5. Vienādas cenas gadījumā komisija rīko izlozi.

6. Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.

7. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.

8. Visā Konkursa norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
Piedāvājumu izvēles kritērijs

Tiek vērtēti tikai tie piedāvājumi, kuri atbilst visiem Tehniskās specifikācijas noteikumiem.

· Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu par visu apjomu, atbilstoši Nolikumā un tehniskajā specifikācijā izvirzītajām prasībām. 

· Ja vairāki pretendenti vienā iepirkuma pozīcijā ir piedāvājuši vienādas zemākās cenas, iepirkuma komisijai ir tiesības rīkot izlozi. 

· Komisija, ņemot vērā kopējās vērtēšanas rezultātus, pieņem lēmumu slēgt iepirkuma līgumu vai izbeigt iepirkuma procedūru, neizvēloties nevienu piedāvājumu, ja nav iesniegts neviens Nolikumam atbilstošs piedāvājums vai ir cits pamatots iemesls.

Piedāvājumu iesniegšanas termiņš: 28.09.2017. plkst.13.00.
Piedāvājumu iesniegušie pretendenti:

	Nr.p.k.
	Pretendenta nosaukums
	Piedāvājuma iesniegšanas datums un laiks

	1.
	AS “Arhīvu Serviss”
	28.09.2017. plkst.12:00

	2.
	SIA “Depona”
	28.09.2017. plkst.12:19

	3.
	AS “Unistock”
	28.09.2017. plkst.12:35


Pretendentu piedāvātās cenas
	Nr. p.k.
	Pretendents
	Kopējā līgumcena

(bez PVN)

	1
	2
	3

	1.
	AS „Arhīvu Serviss”
	69 696.00

	2.
	SIA „DEPONA”
	79 668.00

	3.
	AS „Unistock”
	91 404.00


Piedāvājumu atvēršanas vieta, datums un laiks: stacionārā „Gaiļezers”, Hipokrāta ielā 2, Rīgā, Iepirkumu un līgumu daļas sēžu zālē, 115. kabinetā (1.stāvā – Administrācijā), 28.09.2017., plkst.13.00.

Pretendentu nosaukumi, ar kuriem tiks slēgti līgumi: 
SIA „DEPONA” ar līguma summu 79 668.00 eiro.

Pamatojums lēmumam par konkursa nolikumam neatbilstošu piedāvājumu:
Pretendenta AS Arhīvu serviss iesniegtais piedāvājums tika izslēgts no tālākās dalības, jo izvērtējot atkārtoti iesniegto papildinformāciju, komisijas locekļi secināja, ka pretendents AS “Arhīvu serviss” pēc atkārtota lūguma nav norādījis prasīto informāciju par iesniegto piedāvājumu- iesniegt atšifrētu finanšu piedāvājumu, norādot (aizpildot) visas finanšu piedāvājuma pozīcijas (no 1.poz. līdz 5. poz.) - norādot cenu EUR par dokumentu uzglabāšanu vienā (1) plaukta metrā un saistītās izmaksas, kas rodas izpildot tehniskajā specifikācijā noteiktos pakalpojumus. Uz pieprasīto informācijas sniegšanu par Nolikuma pielikuma Nr. 5 - par veiktajiem pakalpojumiem pēc satura un apjoma – skaidrojums nav sniegts pēc būtības, nav sniegta informācija kādā veidā tiks nodrošinātas arhīva lietu esības pārbaudes un arhīva lietu dezinfekcijas pakalpojumi.
Visus iesniegtos dokumentus ir parakstījis arhivārs Normunds Brods, iepirkuma komisijas priekšsēdētājs K. Smilga veicot pretendenta pārbaudi Komercreģistrā, secināja, ka šai personai nav AS “Arhīvu serviss” pārstāvniecības tiesības. Uz lūgumu iesniegt dokumentu, kas apstiprina, ka Normunds Brods ir pilnvarota persona pārstāvēt AS” Arhīvu serviss” atklātā konkursā “Arhīva dokumentu saglabāšana”, id. Nr. (RAKUS 2017/64K), šāds pilnvarojums nav iesniegts ne uz piedāvājumu iesniegšanas dienu (10.08.2017.), ne pēc atkārtota lūguma.

Ņemot vērā iepriekš minēto un pamatojoties uz Nolikuma 1.10.8. punktā noteikto, iepirkuma komisijas locekļi nolemj, ka pretendents AS “Arhīvu serviss” tiek izslēgts no tālākās dalības konkursā, jo iepirkuma komisijai nav sniegta pieprasītā informācija, lai varētu izvērtēt pretendenta atbilstību un spēju sniegt pakalpojumus atbilstoši Iepirkuma dokumentācijā noteiktajam un izvirzītajām prasībām, kā arī iepirkuma komisija nav guvusi pārliecību par iesniegtā piedāvājuma patiesumu un īstenumu. 
Komisijas locekļi: 







             K. Smilga
I. Krūmiņa 
 D. Galeniece

 R. Ošenieks

Sekretāre:
         

 V. Kreisberga

